पोकरण | पंचायत समिति सांकड़ा ब्लॉक के प्रारंभिक शिक्षा अधिकारी भैंराराम गेंवा ने शनिवार को ग्रामीण क्षेत्रों की विभिन्न स्कूलों का निरीक्षण किया। इसमें उन्हें कई विद्यालय शिक्षकों के अभाव में बंद मिले। इसके साथ ही उन स्थानों पर मिड डे मील भी नहीं पकाया जा रहा था। बीईईओ भैंराराम गेंवा ने बताया कि शनिवार को निरीक्षण के दौरान केलावा पंचायत स्थित राप्रावि खलीयों की ढाणी, राप्रावि अमानाराम की ढाणी, राप्रावि करीम खां की ढाणी, चौक पंचायत स्थित राप्रावि रामपुरा शिक्षकों के अभाव में बंद मिली। इसके साथ ही इन स्कूलों में मिड डे मील नहीं पक रहा था। निरीक्षण के दौरान थाट में स्थित राप्रावि स्कूल खुली थी लेकिन वहां पर बच्चे नहीं थे। उन्होंने बंद विद्यालयों के शिक्षकों को कारण बताओ नोटिस जारी किया।